Omkring 1.500 løbere stod natten til lørdag klokken 01.30 klar til start på en af landingsbanerne på Aalborg Lufthavn. De skulle deltage i det årlige Runway Night Run, hvor løberne kan vælge mellem tre ruter på henholdsvis fem, ti og 21 kilometer. Løbet foregår badet i lys, da alle landingsbanens lamper er tændt. Det giver en helt særlig løbeoplevelse, mener arrangørerne. Normalt er landingsbanen utilgængelig og benyttes som landingsbane til de fly, der lander i Aalborg Lufthavn. Udover de tre løberuter var der også mulighed for halvmarathon på rulleskøjter.

Referat:
1.500 løbere tog natten til lørdag turen rundt på en af Aalborg Lufthavns landingsbaner til Runway Night Run 2017.